Squadra Molteni
Squadra Molteni er et dansk retrocykelhold. Holdet blev grundlagt i 2014. Holdet består af omkring 15-20 ryttere – og en teambus, en Citroën HY og en sportsdirektørbil, en Volvo 244 DL.

Squadra Molteni er en hyldest til det ikoniske italienske cykelhold  og cykelsportens historie.

Cyklerne 
Squadra Molteni bygger og istandsætter holdets gamle stålracercykler. 

Stålrammerne er oftest italienske eller belgiske fra 1970'erne. Rammerne males orange og påføres Eddy Merckx Molteni mærker. De færdige cykler er bygget op af Campagnolo Nuovo Record og Cinelle komponenter. Cyklerne fremstår så periodekorrekte som muligt (1972-1976).

Cykelløb 
Squadra Molteni deltager i motionscykelløb og retrocykelløb i Danmark og i udlandet. Holdet har bla. deltaget i Paris-Roubaix, La Marmotte, Le Etape, Grandfondo Stelvio, L'Eroica.

Holdet er tre gange danmarksmestre: Retro Holdtidskørsel, Linjeløb Retro-DM Herre, Linjeløb Retro-DM Herre Master

Tre ryttere fra Squadra Molteni satte i 2017 uofficiel verdensrekord ved at cykle 100 gange op ad Kiddesvej i Vejle – og i 2019 satte syv ryttere fra Squadra Molteni uofficiel time-verdensrekord på Thorvald Ellegaard Arena i Odense.

Referencer

Eksterne referencer 
 https://www.nordschleswiger.dk/de/nordschleswig-hadersleben/only-steel-real-retro-rad-profis-voraus
 https://altomcykling.dk/retrohold-vil-generobre-lalpe-dhuez
 https://podcasts.apple.com/dk/podcast/episode-4-squadra-molteni-st%C3%A5l-uld-og-godt-med-fernet-branca/id1487829667?i=1000459452559
 https://www.tvsyd.dk/tour-de-france-2022/cykelhold-koerer-jysk-tour-de-france-etape-paa-tunge-cykler-ifoert-uldtoej
 https://jv.dk/artikel/tilbage-til-merckx-%C3%A6raen-niels-foretr%C3%A6kker-st%C3%A5l-og-uld-2018-4-28(6)

Cykelhold fra Danmark
Etableret i 2014